Lav et referat af nedenstående tekst:

Tekst:
3F har mandag forhandlet sig frem til en endnu ukendt rekordstor såkaldt efterbetaling. Til flere end 100 udenlandske arbejdere i en virksomhed hjemmehørende i Frederikshavn, der udelukkende beskæftiger ufaglærte. Fagforeningen ville have sagsøgt firmaet for et tocifret millionbeløb for manglende løn, feriepenge og pensionsindbetalinger m.m., men nu er der altså i stedet indgået en aftale. Forliget indebærer, at ingen af parterne må oplyse hverken om efterbetalingens størrelse, eller hvilken virksomhed, der er tale om. Hos 3F i Aalborg har en eller flere medarbejdere arbejdet med den her ene sag hele det seneste år. Men her ønsker ingen af de lokale fagforeningsfolk at kommentere sagen overhovedet. Formanden for Industrigruppen i 3F på landsplan, Børge Frederiksen, siger dog til TV2/Nord: - Jeg kan kun bekræfte, at der i går er indgået forlig med en nordjysk virksomhed om efterbetaling. Andet hverken kan eller må jeg sige. Og 3F?s forhandlingssekretær Connie Sørensen, der har forhandlet forliget hjem, siger: - Forliget er fortroligt og parterne har forpligtet sig til ikke at videregive oplysninger til noget medie. Betalingsfristen for den frederikshavnske virksomhed er den 15. maj.

Referat:
TV2/Nord kan i dag afsløre, at fagforeningen 3F har hevet en historisk stor efterbetaling ud af en virksomhed fra Frederikshavn. Der er netop blevet indgået forlig. Fagforeningen og virksomheden har imidlertid aftalt ikke at kommentere sagen over for uden